Ի՞նչ խոսքս երկարացնեմ, ինչպես որ Հոռոմի թագավորն է ասում` հայերն էլ այնպես են անում, ամենքն էլ Աննա քաղաքի մեջ են հավաքվում. Քաղկեդոնն էլ է գալիս, սկսում են կռիվն ու իրարանցումը. սա ասում է, նա չի լսում, նա ասում է, սա չի լսում, բոլորն էլ ասել են ուզում, մեջտեղումը լսող չկա, հոռոմը գոռում է, հայը` ավելի շատ, այնքան են գոռում, այնքան են աղմկում, որ մարդկանց բերանների թուքը չորանում է, ձայները խազում — այդպիսով վերջանում է դրանց կռիվը: